Tidligere undersøgte Københavns Politi en 'hændelse' i Københavns Lufthavn. Hændelsen viser sig nu at være et voldtægstforsøg.

Politiet har frigivet billeder af den mistænkte, som stadig er på fri fod.

Københavns Politi beder offentligheden om hjælp til at finde en gernignsmand til et voldtægtsforsøg den 8. juni omkring klokken 07.30 lørdag morgen i Københavns Lufthavn.

Manden, der er mistænkt i sagen, beskrives som:

25 til 30 år gammel

190 til 200 centimeter høj

Spinkel af bygning

Mørkebrun i huden

Krøllet, sort hår

Iført grå hættetrøje med grøn/gul t-shirt indenunder, sort/hvid-mønstree shorts, sorte bukser under sine shorts, hvide sko og hvide in-ear høretelefoner

Gerningsmanden er blevet set på overvågningskameraer klokken 07.35 på stationen ved Københavns Lufthavn, hvor han steg på Øresundstoget i retning mod Østerport. Tidligere ville Københavns Politi kun fortælle, at der havde været en 'hændelse'.

»Vi er ude at undersøge en hændelse, der er fundet sted. Vi har ikke yderligere på nuværende. Vi holder kortene tæt på kroppen lige nu,« siger vagtchef hos Københavns Politi Kristian Rohdin.

Borgere, der har oplysninger i sagen, kan kontakte Københavns Politi på telefon 114 eller via e-mail på kbh@politi.dk. Københavns Politi kan på nuværende tidspunkt ikke give yderligere informationer om sagen.